Diari Oficial de la Generalitat Valenciana


Sumari del DOGV 7423, del 15-12-2014 (2014/11075)

RESOLUCIÓ de 30 d'octubre de 2014, de la Conselleria de Presidència i Agricultura, Pesca, Alimentació i Aigua, per la qual s'aprova la dissolució dels ajuntaments d'Almiserà i Benicolet, per al sosteniment en comú del lloc de secretaria i l'exempció de l'obligació de mantindre el lloc de secretaria de l'Ajuntament d'Almiserà.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7423

Data del DOGV
:   15-12-2014

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2014/11809


Data del document
:   30-10-2014

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 30 d'octubre de 2014, de la Conselleria de Presidència i Agricultura, Pesca, Alimentació i Aigua, per la qual s'aprova la dissolució dels ajuntaments d'Almiserà i Benicolet, per al sosteniment en comú del lloc de secretaria i l'exempció de l'obligació de mantindre el lloc de secretaria de l'Ajuntament d'Almiserà. [2014/11856]  
L'Ajuntament d'Almiserà, que es troba agrupat amb l'Ajuntament de Benicolet per al sosteniment en comú del lloc de secretaria, va acordar en la sessió plenària de data 2 d'abril de 2014, amb un informe previ de secretaria i amb el vot favorable de la majoria absoluta del nombre legal de membres, sol·licitar la dissolució de l'agrupació i l'exempció del lloc per reunir els requisits per a ser eximit de l'obligació del manteniment del lloc de secretaria, classe tercera.  
Posteriorment, en la sessió plenària de data 3 de juliol de 2014, es va acordar que les funcions atribuïdes al lloc suprimit siguen exercides per mitjà d'acumulació a una altra secretaria.  
En l'expedient queda acreditat que els drets liquidats per operacions corrents de cada un dels dos últims exercicis, excloent-ne subvencions finalistes en el capítol IV, de l'Ajuntament d'Almiserà, no superen els 250.000 euros.  
Una vegada sotmés l'acord de dissolució de l'agrupació al tràmit d'al·legacions a l'Ajuntament de Benicolet, este no ha formulat cap al·legació.  
El lloc de secretaria de l'agrupació es troba actualment vacant.  
  
Després d'efectuat el tràmit d'informació pública per l'espai de 30 dies, segons s'acredita en l'expedient, per mitjà d'un anunci en el Butlletí Oficial de la Província de València de 14 d'abril de 2014, número 88, no s'han produït reclamacions.  
Una vegada sol·licitat l'informe preceptiu a la Diputació Provincial de València, este ha sigut emés en sentit favorable a la dissolució de l'agrupació, en data 16 de setembre de 2014 (registre d'entrada el 08.10.2014).  
En virtut d'això, i fent ús de les competències atribuïdes per l'article 164, apartats 2 i 3, de la Llei 8/2010, de 23 de juny, de la Generalitat, de Règim Local de la Comunitat Valenciana; i els articles 12.2 i 15.1 del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal a l'àmbit territorial de la Comunitat Valenciana, resolc:  
  
  
I. Aprovar la dissolució de l'agrupació constituïda pels ajuntaments d'Almiserà i Benicolet per al sosteniment en comú del lloc de secretaria.  
  
  
II. Eximir l'Ajuntament d'Almiserà de l'obligació de mantindre el lloc de secretaria. Les funcions reservades al lloc esmentat seran exercides per acumulació de funcions a una altra secretaria.  
  
III. Crear i classificar en classe tercera el lloc de treball de secretaria de l'Ajuntament de Benicolet, i se'n reserva la provisió a funcionaris d'Administració local amb habilitació de caràcter nacional pertanyents a la subescala de secretaria intervenció.  
  
Contra esta resolució, que posa fi a la via administrativa, de conformitat amb el que establix l'article 109.c de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, els interessats podran interposar els recursos següents:  
a) Directament un recurs contenciós administratiu davant del Jutjat Contenciós Administratiu de València o davant del jutjat contenciós administratiu en la circumscripció del qual tinga el demandant el seu domicili, en el termini de dos mesos comptat a partir de l'endemà del dia que es publique la resolució en el Diari Oficial de la Comunitat Valenciana, de conformitat amb el que disposen els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
b) Potestativament, un recurs de reposició davant del mateix òrgan que ha dictat l'acte, en el termini d'un mes comptat des de l'endemà del dia que es publique la resolució en el Diari Oficial de la Comunitat Valenciana, de conformitat amb el que establixen els articles 107, 116 i 117 de la Llei 30/1992, de 26 de novembre, tenint en compte que no és possible simultaniejar el recurs contenciós administratiu i el potestatiu de reposició.  
c) En cas que l'interessat siga una administració pública no es pot interposar un recurs en la via administrativa, i això sense perjuí de la possibilitat d'efectuar el requeriment a què es referix l'article 44 de la Llei 29/1998, de 13 de juliol, en el termini de dos mesos comptat des de l'endemà de la publicació d'esta resolució en el Diari Oficial de la Comunitat Valenciana.  
  
Tot això sense perjuí que els interessats puguen exercir qualsevol altra via que estimen oportuna.  
  
València, 30 d'octubre de 2014.- El conseller de Presidència i Agricultura, Pesca, Alimentació i Aigua: José Císcar Bolufer.